b'\n_START_ARTICLE_\nRauni Kivilinna\n_START_PARAGRAPH_\nRauni Maria Kivilinna (o.s. Heraj\xc3\xa4rvi; 18. kes\xc3\xa4kuuta 1912 Tampere \xe2\x80\x93 31. joulukuuta 1993 Lappeenranta) oli suomalainen kanslisti ja kirjailija, joka k\xc3\xa4ytti my\xc3\xb6s nimimerkki\xc3\xa4 Ulla J\xc3\xa4nk\xc3\xa4._NEWLINE_Kivilinnan vanhemmat olivat liikkeenjohtaja Juho Heraj\xc3\xa4rvi ja Maria Hakala. H\xc3\xa4n k\xc3\xa4vi keskikoulun ja ty\xc3\xb6skenteli sitten aluksi kanslistina ja toimihenkil\xc3\xb6n\xc3\xa4 Suomen Koneliikkeess\xc3\xa4 ja Tikkurilan Silkki Oy:ss\xc3\xa4. Kivilinna oli kansakoulunopettajana Kemiss\xc3\xa4 1953\xe2\x80\x931960 ja h\xc3\xa4n kirjoitti kirjallisuusarvosteluja Kaleva-lehteen 1961\xe2\x80\x931976._NEWLINE_Kivilinna kirjoitti satuja ja lastenn\xc3\xa4ytelmi\xc3\xa4 sek\xc3\xa4 Lappi-aiheisia romaaneja._NEWLINE_Kivilinna oli perustamassa Pohjoiset kirjailijat ry:t\xc3\xa4 vuonna 1962 ja h\xc3\xa4n oli yhdistyksen hallituksessa 1962\xe2\x80\x931968, sihteerin\xc3\xa4 1963\xe2\x80\x931965 sek\xc3\xa4 puheenjohtajana 1965\xe2\x80\x931966._NEWLINE_Rauni Kivilinna oli naimisissa vuodesta 1932 Yrj\xc3\xb6 Kivilinnan kanssa.'